Document ID: 32005R1869

ΚΑΝΟΝΙΣΜΌΣ (ΕΚ) αριθ. 1869/2005 ΤΗΣ ΕΠΙΤΡΟΠΉΣ
της 16ης Νοεμβρίου 2005
για αντικατάσταση των παραρτημάτων του κανονισμού (ΕΚ) αριθ. 805/2004 του Ευρωπαϊκού Κοινοβουλίου και του Συμβουλίου για τη θέσπιση ευρωπαϊκού εκτελεστού τίτλου για μη αμφισβητούμενες αξιώσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 805/2004 του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τη θέσπιση ευρωπαϊκού εκτελεστού τίτλου για μη αμφισβητούμενες αξιώσεις (1), και ιδίως το άρθρο 31,
Μετά από διαβούλευση της επιτροπής που συστάθηκε με το άρθρο 32 του κανονισμού (ΕΚ) αριθ. 805/2004,
Εκτιμώντας τα ακόλουθα:
(1)
Τα παραρτήματα I έως VI του κανονισμού (ΕΚ) αριθ. 805/2004 περιλαμβάνουν σειρά εντύπων υποδειγμάτων που πρέπει να χρησιμοποιούνται στο πλαίσιο της διαδικασίας ευρωπαϊκού εκτελεστού τίτλου για μη αμφισβητούμενες αξιώσεις.
(2)
Στη συνέχεια της προσχώρησης νέων κρατών μελών την 1η Μαΐου 2004, τα παραρτήματα I έως VI του κανονισμού (ΕΚ) αριθ. 805/2004 πρέπει να αντικατασταθούν προκειμένου τα έντυπα υποδείγματα να προσαρμοστούν με σκοπό τη χρήση τους στα νέα κράτη μέλη.
(3)
Ο κανονισμός (ΕΚ) αριθ. 805/2004 θα πρέπει συνεπώς να τροποποιηθεί ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα I έως VI του κανονισμού (ΕΚ) αριθ. 805/2004 αντικαθίστανται από τα αντίστοιχα παραρτήματα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Νοεμβρίου 2005.

Labels: 3
11
15